Natalja Terentjeva

**Natalja Mihailovna Terentjeva** (o.s. **Neprjajeva**; , s. 6. syyskuuta 1995 Tver) on venäläinen maastohiihtäjä. Hän on saavuttanut neljä olympiamitalia ja kolme MM-mitalia. Maailmancupissa hän on voittanut kuusi osakilpailua sekä kokonaiskilpailun kaudella 2021–2022.

## Arvokilpailut
Terentjeva voitti nuorten maailmanmestaruuden perinteisen hiihtotavan 5 kilometrillä Val di Fiemmessä 2014. Ensimmäisissä aikuisten arvokisoissaan Pyeongchangin talviolympialaisissa 2018 hän saavutti pronssia naisten 4&nbsp;×&nbsp;5 kilometrin viestissä. Lisäksi hän sijoittui perinteisen hiihtotavan sprintissä neljänneksi, 15 kilometrin yhdistelmähiihdossa kahdeksanneksi, vapaan hiihtotavan parisprintissä yhdeksänneksi sekä 30 kilometrin perinteisen hiihtotavan yhteislähtökilpailussa 24:nneksi.

Seefeldin MM-kilpailuissa 2019 Terentjeva voitti pronssia 15 kilometrin yhdistelmäkilpailussa ja viestissä, sijoittui 10 kilometrin perinteisen hiihtotavan kilpailussa seitsemänneksi ja vapaan hiihtotavan sprintissä yhdeksänneksi. Oberstdorfin MM-kilpailuissa 2021 hän oli 10 kilometrin vapaan hiihtotavan kilpailussa kahdestoista. Hän saavutti hopeaa Venäjän viestijoukkueessa ja oli vapaan hiihtotavan parisprintissä neljäs.

Pekingin olympialaisissa 2022 Terentjeva hiihti toisen osuuden Venäjän olympiakomiten kultaa voittaneessa viestijoukkueessa. Yhdistelmäkilpailussa hän saavutti hopeaa ja perinteisen hiihtotavan parisprintissä pronssia sekä sijoittui 10 kilometrin perinteisen hiitotavan kilpailussa neljänneksi 0,1 sekunnin erolla pronssimitalisti Krista Pärmäkoskeen. Vapaan hiihtotavan sprintissä hän oli neljästoista.

## Maailmancup
Maastohiihdon maailmancupissa Terentjeva saavutti ensimmäisen palkintosijansa oltuaan toinen Lahden 10 kilometrin perinteisen hiihtotavan kilpailussa maaliskuussa 2018. Tour de Skillä 2018–2019 hän voitti Toblachin vapaan hiihtotavan 10 kilometrin kilpailun sekä oli toinen Obersdorfin 10 kilometrin perinteisen yhteislähtökilpailussa sekä samalla matkalla Val di Fiemmessä. Tour de Skin kokonaiskilpailussa hän oli toinen. Tour de Skin jälkeen hän oli Otepään perinteisen sprintissä toinen ja 10 kilometrillä kolmas. Cognen 10 kilometrin perinteisen hiihtotavan kilpailussa hän sijoittui kolmanneksi. Maaliskuussa hän sijoittui toiseksi Oslon 30 kilometrin perinteisen hiihtotavan kilpailussa ja kolmanneksi Drammenin perinteisen sprintissä. Maailmancupin kokonaiskilpailussa hän sijoittui toiseksi, normaalimatkojen cupissa kolmanneksi ja sprintticupissa viidenneksi.

Tour de Skin 2019–2020 kokonaiskilpailussa Terentjeva oli toinen. Hän sijoittui samalla kaudella Nové Městossa toiseksi sekä 10 kilometrin vapaan hiihtotavan kilpailussa että 10 kilometrin perinteisen takaa-ajossa. Oberstdorfissa hän voitti perinteisen hiihtotavan sprintin niin ikään tammikuussa 2020. Falunin perinteisen hiihtotavan sprintissä hän oli  toinen. Maailmancupin kokonaiskilpailussa hän sijoittui kolmanneksi, normaalimatkojen cupissa ja sprintticupissa neljänneksi. Kaudella 2020–2021 hän oli kolmas Davosin vapaan hiihtotavan sprintissä. Terentjeva voitti Tour de Skin Val di Fiemmen kymmenen kilometrin perinteisen hiihtotavan yhteislähtökilpailun tammikuussa 2021. Tourin kokonaiskilpailussa hän oli seitsemäs ja maailmancupissa kuudes. Kaudella 2021–2022 Terentjeva sijoittui Tour de Ski-kiertueella Lenzerhaiden 10 kilometrin perinteisen hiihtotavan kilpailussa kolmanneksi ja voitti Oberstdorfin perinteisen hiihtotavan sprintin. Hän voitti myös Val di Fiemmen 10 kilometrin perinteisen hiihtotavan yhteislähtökilpailun. Hän voitti Tour de Skin kokonaiskilpailun 46,7 sekunnin erolla Ebba Anderssoniin. Lahdessa hän oli 10 kilometrin perinteisen hiihtotavan kilpailussa toinen. Hän voiitti maailmancupin kokonaiskilpailun.

## Lähteet